Návrh komuniké

	Vláda  Slovenskej  republiky  dňa ............................... prerokovala návrh Dohody medzi vládou Slovenskej republiky a vládou Rumunska o včasnom oznamovaní jadrových havárií a výmene informácií o jadrových zariadeniach. Návrh dohody vymedzuje formu včasného oznamovania jadrovej havárie a rozsah výmeny informácií a spolupráce medzi Slovenskou republikou a Rumunskom v oblasti mierového využívania jadrovej energie. Spolupráca na základe dohody sa vzťahuje najmä na výmenu informácií, vzájomnú spoluprácu a konzultácie v oblasti dozoru nad jadrovou bezpečnosťou pri prevádzkovaní jadrových zariadení a ich prípadnej likvidácii, pri nakladaní s rádioaktívnymi odpadmi, v oblasti protihavarijného plánovania, odbornej prípravy pracovníkov jadrových zariadení, legislatívnych dokumentov týkajúcich sa jadrovej bezpečnosti  a pod. 
Svojím charakterom predstavuje dohoda základňu pre styky s rumunskou stranou v oblasti jadrovej energetiky so zameraním sa na zvyšovanie jadrovej bezpečnosti a posilňovanie dozoru nad jadrovou bezpečnosťou.
Vláda Slovenskej republiky návrh Dohody medzi vládou Slovenskej republiky a vládou Rumunska o včasnom oznamovaní jadrových havárií a výmene informácií o jadrových zariadeniach schválila a súhlasila s jej podpisom.